b'\n_START_ARTICLE_\nPotok Sevnik (Karavanke)\n_START_PARAGRAPH_\nPotok Sevnik (Karavanke) je potok, ki izvira na Poto\xc5\xa1ki planini. Je potok z mo\xc4\x8dnim stalnim in dokaj enakomernim pretokom. Do izvira Sevnik (1265 m) voda (iz podzemlja) prite\xc4\x8de po eni od \xc2\xbb\xc5\xbeil\xc2\xab\xc2\xa0gru\xc5\xa1\xc4\x8dnatega materiala. Voda privre na dan po vsaj 4 m globokem zelo ozkem vertikalnem kamnitem ja\xc5\xa1ku. Na \xc5\xa1ir\xc5\xa1i povr\xc5\xa1ini planine je \xc5\xa1e ve\xc4\x8d manj\xc5\xa1ih, tudi ob\xc4\x8dasnih izvir\xc4\x8dkov. Od kod ta voda priteka ni znano, lahko izpod  vzhodnih meli\xc5\xa1\xc4\x8d pod Rjavimi pe\xc4\x8dmi, lahko pa tudi iz istega podzemnega jezera kot potok Urbas. Potok te\xc4\x8de s Poto\xc5\xa1ke planine proti jugu, \xc4\x8dez Poto\xc5\xa1ke rovte in mimo vasi Potoki po zahodni strani, ter se pod Sotesko kot levi pritok izliva v Savo Dolinko. Ob njegovem toku in pritokih je \xc5\xa1e nekaj aktivnih plazov.'